Yesterday

«Yesterday» er ein popsong av The Beatles frå albumet deira Help! frå 1965. I følgje Guinness Rekordbok er songen den mest innspelte songen nokon gong. Songen er framleis populær i dag og det er gjort meir enn 3000 innspelingar av han. Singelutgåva til Beatles nådde førsteplassen i mange land, mellom anna i Noreg. Broadcast Music Incorporated (BMI) hevdar at songen er framført over sju millionar gonger på 1900-talet.

«Yesterday» er ein melankolsk akustisk ballade om eit forhold som har teke slutt. Det var den første innspelinga av The Beatles der berre eit av bandmedlemmene medverka og Paul McCartney var berre akkompagnert av ein strykekvartett. Den endelege innspelinga var så forskjellig frå andre Beatles-songar på denne tida at dei tre andre medlemmene la ned veto om at songen skulle ut på singel i heimlandet, noko han heller ikkje vart før i 1975.  Sjølv om songen er kreditert Lennon/McCartney er han berre skrive av McCartney.

Opphav 

I følgje biografane til McCartney og The Beatles drøymde McCartney melodien ei natt i heimen hos kjærasten Jane Asher og familien hennar. Då han vakna skunda han seg til eit piano og tok opp songen på ein bandopptakar så han ikkje skulle gløyme han. McCartney var først uroa om han kanskje undermedviten hadde plagiert ein annan sin song. Etter kvart som han vart overbevist om at han ikkje hadde stole melodien frå nokon andre, byrja han å skrive ein tekst som passa. I starten hadde songen arbeidstittelen «Scrambled Eggs», og den opphavlege teksten skal ha vore «Scrambled eggs, Oh, baby how I love your legs»

McCartney har hevda at han skreiv teksten då The Beatles var på turne i Frankrike i 1964, men songen kom ikkje ut før sommaren 1965, og i mellomtida gav The Beatles ut albuma Beatles for Sale og A Hard Day’s Night, som begge kunne ha inneheldt «Yesterday». Truleg kom dette av at McCartney og George Martin ikkje vart samde om arrangementet og at dei andre Beatles-medlemmene ikkje likte songen.

Lennon indikerte òg at songen hadde eksistert i lang tid før dei gav han ut, og at songen ofte dukka opp då dei skulle spele inn nye plater. Dei kom ikkje på ein passande tittel, og hadde det mykje morosamt med tittelen «Scrambled Eggs». Dei var derimot samde om at songen måtte ha ein tittel på berre eitt ord. McCartney sa at gjennombrotet for teksten kom under ei reise til Portugal i mai 1965

Songen vart tilbydd som ein demo til Chris Farlowe før The Beatles spelte han inn, men han avslo tilbodet fordi han meinte songen var «for mjuk»

Innspeling 
To dagar etter at McCartney kom heim frå Portugal vart songen spelt inn ved Abbey Road Studios den 14. og 17. juni 1965. Det har vore omstridd korleis songen vart spelt inn. Den mest siterte er at McCartney spelte songen inn aleine utan å bry seg med å involvere dei andre medlemmene. Andre kjelder hevdar at McCartney og dei andre medlemmene prøvde forskjellige instrument, som trommer, orgel og at George Martin seinare overtalde dei til å la McCartney spele han aleine og så seinare legge på ein strykekvartett. Uansett kva som skjedde var ikkje dei tre andre bandmedlemmene med på songen.

McCartney spelte inn songen på to forsøk den 14. juni 1965. Det andre forsøket vart rekna som det beste og nytta som master. Ein strykekvartett vart spelt inn nokre dagar seinare og lagt oppå McCartney sitt opptak.

Utgjeving 
Sjølv om McCartney hadde lagt sin elsk på songen var det mykje verre å overtale dei andre til å få songen med på eit album. Hovudårsaka til dette vart at songen ikkje passa inn med imaget Beatles hadde på denne tida, særleg med tanke på at «Yesterday» var særs ulike dei andre Beatles-songane. Denne kjensla var så sterk at Lennon, Harrison og Ringo Starr nekta å la songen kome på singel i Storbritannia. Matt Monro spelte inn songen alt i 1965 og tok han inn på Topp 10 i Storbritannia hausten 1965.

I USA vart derimot songen gjeve ut med «Act Naturally» som B-side. Singelen gjekk inn på salslista 29. september 1964 og toppa lista ein heil månad, og selde ein million eksemplar på berre fem veker. «Yesterday» var den mest spelte songen på amerikansk radio i åtte år på rad.

I Noreg låg songen 15 veker inne på Topp 10, fem av dei på førsteplass og heile 12 av dei på dei to øvste plassane.

Ti år seinare vart «Yesterday» gjeve ut på singel i Storbritannia med «I Should Have Known Better» som B-side. Han gjekk inn på singellista, men gjekk aldri høgare enn 8. plass.

Kjelder 

 Denne artikkelen bygger på «Yesterday (song)» frå ,  den 11. oktober 2008. 
  oppgav desse kjeldene:

Andre kjelder

Bakgrunnsstoff 
 The Beatles Bible: Yesterday

 

The Beatles-songar
Singlar frå 1965
Songar frå 1965
Songar på toppen av VG-lista
Songar produserte av George Martin
Sentimentale kjærleikssongar
 013
 072
Marianne Faithfull-songar
Jan & Dean-songar
Mary Wells-songar
James Last-songar
Al Caiola-songar
Cilla Black-songar
Sarah Vaughan-songar
Barry McGuire-songar
The Lettermen-songar
The Supremes-songar
Brenda Lee-songar
Pat Boone-songar
Bobby Goldsboro-songar
Chris Farlowe-songar
Nancy Wilson-songar
Trini Lopez-songar
Willie Nelson-songar
The Seekers-songar
John Denver-songar
Patti LaBelle-songar
Johnny Mathis-songar
Count Basie-songar
Andy Williams-songar
Perry Como-songar
Jack Jones-songar
The Beau Brummels-songar
Lou Rawls-songar
The Sandpipers-songar
Henry Mancini-songar
The Ventures-songar
Tom Jones-songar
Jerry Butler-songar
Ray Conniff-songar
Ray Charles-songar
Carla Thomas-songar
Joan Baez-songar
Ray Price-songar
Tennessee Ernie Ford-songar
Marty Robbins-songar
Tammy Wynette-songar
Smokey Robinson-songar
P.P. Arnold-songar
Gladys Knight & the Pips-songar
Wes Montgomery-songar
The Walker Brothers-songar
Al Martino-songar
Frank Sinatra-songar
The Bar-Kays-songar
The Impressions-songar
Marvin Gaye-songar
Elvis Presley-songar
Dionne Warwick-songar
The Dillards-songar
José Feliciano-songar
Vera Lynn-songar
Dr. John-songar
Wings-songar
Johnnie Ray-songar
Benny Goodman-songar
P.J. Proby-songar
Placido Domingo-songar
Paul McCartney-songar
Nana Mouskouri-songar
Merle Haggard-songar
Shirley Bassey-songar
En Vogue-songar
Michael Bolton-songar
LeAnn Rimes-songar
Boyz II Men-songar
Wet Wet Wet-songar
Eva Cassidy-songar
Judy Collins-songar
Neil Diamond-songar
Roberta Flack-songar
Karel Gott-songar
Floyd Cramer-songar
Charlie Byrd-songar
Mantovani-songar
Al Hirt-songar
Herbie Mann-songar
Chet Atkins-songar
Percy Faith-songar
Nelson Riddle-songar
Richard Clayderman-songar
Charlie McCoy-songar
Songar om tid
Ferrante & Teicher-songar
Santo & Johnny-songar
Molly Hatchet-songar
Songar om nostalgi